    “Nígbà tí gbogbo wa pada dé pátápátá láti ibi tí ọba rán wa ni ó sọ fún mi pé kí á dá ọjọ lílọ wa a sì dá itadógún. Nígbà tí a dá ọjọ́ tán báyìí, ọba bẹ̀rẹ̀ síi ṣe ìtọ́jú mi ni onírúurú ọ̀nà, ó fún mi ni àpò owó kan láti fi ṣe ìpèsè ìrìnàjò náà, mo di ẹni tti ń wọlé tí ń jáde ni ààfin ọba. Ọwọ́ epo ni aráyé ń ba ni la, wọn kì í bá ni la ọwọ́ ẹ̀jẹ̀, ò ṣì ní ń jẹ ‘Ta ni mọ̀ ọ́’, owo ni ń jẹ́ ‘Mo bá ọ tan’. Nígbà tí àwọn ará ìlú wa rii pé mo ń ṣe bi iré bi iré mo ń di ènìyàn pàtàkì ni wọ́n ti bẹ̀rẹ̀ síí wọ́ wá sí ilé mi, ti wọn ń ṣe ọ̀rẹ́ mi, àwọn ìbátan wa gbogbo ti a sì ti sọnù rí ni ọ̀ràn yìí wú jáde tí wọ́n fi ara wọn hàn bí ará ilé mi bí àwọn ẹ̀gbọ́n mi ti ń bbí sii, ni àwọn àbúrò mi ń lé  síi, àkókò náà ni mo sì mọ̀ bí bàbá ńlá baba mi ti ṣe ba ìyá ńlá ìyá ẹelòmíràn tan. Ní àkókò yìí n kò wá òògùn tí mo fi ń rii, wọn ń múu wwá bá mi ni: mo ni òrùka idẹ àti ti irin, mo ní òrùka òjé àti ti bàbà, bẹ́ẹ̀ ni onírúurú ońdè ní ń bẹ ní ìbàdí mi: nítorí mo fi awọ erin ṣe ońdèe, mo fi ti ẹkùn ṣe mo sì fi ti ìjímèrè ṣe pẹ̀lú. Mo ṣe ọmọ owú ni àgbẹ̀dẹ mo sì ṣe ẹ̀mú mo rẹ wọ́n ni òògùn mo so wọ́n mọ ìdí mi, mo mú ìwo àgbáńréé, mo sọ ọ di àpótí mo kó òògùn kún inú rẹ̀ bámúbámú. Ọṣẹ òògùn mi kò ní iyr, àgúnmu ko ṣe e kà , mo sín gbẹ́rẹ́ ẹ̀rẹ̀kẹ́, mo sin si àtẹ́lẹwọ́, mo sin sí àtẹ́lẹsẹ̀, mo sín sí ori ọmú, mo sin sí orí ìdodo, mo sín sí ihò imú, mo sín sí ojú ilà àtẹ́lẹwọ́ mi, bẹ́ẹ̀ ni ọ̀tátèlégbèje gbẹ́rẹ́ ni ń bẹ ní àtàrí mi. Mo ṣe ètùtù títí mo pa ẹsin mẹ́fà, mo pa àgùntàn mẹ́fà ní àgbàlá, ọgọ́ta ewúrẹ́ ni mo sì fi ṣe sàáráa[sí ìkòríta. Mo túbọ̀ múra mo kọ́ ifa mọ́ ifá, mo mọ pàtàkì nínú àwọn odù, mo mọ ìtàn ayébáyé, mo mọ ìjìnlẹ ògèdè, bẹ́ẹ̀ ni ẹ̀mí mio fẹ́rẹ̀ ẹ bọ́ nibi ti mo ti ń jẹ ataare. Iyààrá kan pàtàkì ni mo fi fún òògùn nínú ilé wa, ọmọkọ́mọ kò gbọdọ̀ ta firi lágbègbè ibẹ̀, àfi ọmọ tí ó bá ro ọkàn tán láyé tí ó fẹ́ lọ fi ọbẹ jẹ ẹ ni ọrun. Nítorí tírà wà ní òkè àjà iyààrá mi, onírúurú ni gbogbo wọn, ọ̀sanyìn olohun kẹ́lẹ́kẹ́lẹ́ wà láàrin àwọn ṣìgìdì, àdó àti atọ́ kò gba òògùn mi mọ́, mo kó ogunlọ́gọ̀ sínú ìkòkò iyààrá mi – àwọn nǹkan wọ̀nyí ti pé sí mi lọ́dọ́ kí ọjọ́ lílọ wa tó pé.
    “Nigba ti gbogbo wa pada de patapata lati ibi ti oba ran wa ni o so fun mi pe ki a da ojo lilo wa a si da itadogun. Nigba ti a da ojo tan bayii, oba bere sii se itoju mi ni oniruuru ona, o fun mi ni apo owo kan lati fi se ipese irinajo naa, mo di eni tti n wole ti n jade ni aafin oba. Owo epo ni araye n ba ni la, won ki i ba ni la owo eje, o si ni n je ‘Ta ni mo o’, owo ni n je ‘Mo ba o tan’. Nigba ti awon ara ilu wa rii pe mo n se bi ire bi ire mo n di eniyan pataki ni won ti bere sii wo wa si ile mi, ti won n se ore mi, awon ibatan wa gbogbo ti a si ti sonu ri ni oran yii wu jade ti won fi ara won han bi ara ile mi bi awon egbon mi ti n bbi sii, ni awon aburo mi n le  sii, akoko naa ni mo si mo bi baba nla baba mi ti se ba iya nla iya eelomiran tan. Ni akoko yii n ko wa oogun ti mo fi n rii, won n muu wwa ba mi ni: mo ni oruka ide ati ti irin, mo ni oruka oje ati ti baba, bee ni oniruuru onde ni n be ni ibadi mi: nitori mo fi awo erin se ondee, mo fi ti ekun se mo si fi ti ijimere se pelu. Mo se omo owu ni agbede mo si se emu mo re won ni oogun mo so won mo idi mi, mo mu iwo agbanree, mo so o di apoti mo ko oogun kun inu re bamubamu. Ose oogun mi ko ni iyr, agunmu ko se e ka , mo sin gbere ereke, mo sin si atelewo, mo sin si atelese, mo sin si ori omu, mo sin si ori idodo, mo sin si iho imu, mo sin si oju ila atelewo mi, bee ni otatelegbeje gbere ni n be ni atari mi. Mo se etutu titi mo pa esin mefa, mo pa aguntan mefa ni agbala, ogota ewure ni mo si fi se saaraa[si ikorita. Mo tubo mura mo ko ifa mo ifa, mo mo pataki ninu awon odu, mo mo itan ayebaye, mo mo ijinle ogede, bee ni emi mio fere e bo nibi ti mo ti n je ataare. Iyaara kan pataki ni mo fi fun oogun ninu ile wa, omokomo ko gbodo ta firi lagbegbe ibe, afi omo ti o ba ro okan tan laye ti o fe lo fi obe je e ni orun. Nitori tira wa ni oke aja iyaara mi, oniruuru ni gbogbo won, osanyin olohun kelekele wa laarin awon sigidi, ado ati ato ko gba oogun mi mo, mo ko ogunlogo sinu ikoko iyaara mi – awon nnkan wonyi ti pe si mi lodo ki ojo lilo wa to pe.